5. Ke ka baka la’ng tumelo e le bohlokwa kudu, gona re ka dira’ng gore e dule e tiile? Nea mohlala. 18 Go gololwa ga rona ka botlalo mo go yo o boikepo le mo tsamaisong ya gagwe ya dilo e e sa siamang go atamela ka bofefo. Satane o itse sentle gore o saletswe fela ke “lobaka lo lokhutshwane lwa nako” lwa gore a bontshe ‘kgalefo ya gagwe e kgolo,’ segolobogolo mo batlhankeng ba ba ikanyegang ba ga Jehofa. (Tshenolo 12:12, 17) Mo sesupong se se dikarolo dintsi sa “bokhutlo jwa tsamaiso eno ya dilo,” Jesu o ne a bolelela pele ditiragalo tse di kgatlhang, mme dingwe tsa tsone di tla tloga di direga. (Mathaio 24:3, 29-31) Fa re ntse re bona dilo tseno di direga, tsholofelo ya rona ya go bona kgololo e tla nonofa le e leng go feta. Jesu o ile a re: “Fa dilo tseno di simolola go diragala, emang lo tlhamaletse lo bo lo tsholetse ditlhogo tsa lona, ka gonne kgololo ya lona e a atamela.”—Luke 21:25-28.